Birkenfeldė (Kustarnikovas)

Birkenfeldė (, nuo 1928 m. Birkenhof, nuo 1946 m. Kustarnikovas, ) – buvęs dvaras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 10 km į šiaurės vakarus nuo Pilkalnio, 14 km į pietvakarius nuo Lazdynų, prie Vilkupės.

 Istorija 

Dvaras įkurtas 1768 m. iš valstybinio miško žemių.Birkenfelde, Ksp. Gr. Schorellen. Aus den Prästationstabellen (PT) und Mühlenkonsignationen des Domänenamtes Dörschkehmen und des Landkreises Pillkallen. Iš: Erwin Spehr, Die Domänenämter Uschpiaunen und Grumbkowkaiten. Dörfer, Güter und ihre Bewohner. 1723–1858. Hamburgas, 1995/96 (vok.) 1785 m. buvo kulmiškasis dvaras su 2 ugniakurais,Johann Friedrich Goldbeck, Volständige Topographie des Königreichs Preussen, Volständige Topographie vom Litthauischen Kammer=Departement, p.14. Karaliaučius ir Leipcigas, 1785 (vok.). 1821 m. – laisvųjų valstiečių kaimas su 34 gyventojais.Alexander A. Mützell, Leopold Krug, Neues topographisch-statistisch-geographisches Wörterbuch des preussischen Staats, T.1 (A – F), p.117. Kümmel, Halle, 1821 (vok.) 1846 m. Birkenfeldėje buvo 4 gyvenamieji pastatai ir 40 gyventojų. Eduard Messow, Topographisch-statistisches Handbuch des Preussischen Staats, T.1 (A – K), p.62. Baensch, Magdeburgas, 1846 (vok.) Iki 1786 m. priklausė Įsruties apskrities Užpjaunių domenų valsčiui, 1786–1818 m. – Grumbkaukaičių domenų valsčiui, 1818–1945 m. – Pilkalnio apskričiai, buvo 1874 m. įsteigto Smilgių valsčiaus dvaras. 1879 m. dvaras valdė 356 ha žemės, iš jų 249 ha ariamos, 51 ha pievų ir ganyklų, 49 ha miško, turėjo žemių ir Rautenberkio bei Stablaukių kaimuose.P. Ellerholz, H. Lodemann, Handbuch des Grundbesitzes im Deutschen Reiche, T.1, Das Konigreich Preussen, Sąs.3, Die Provinz Ostpreussen, p. 226, 227. Landwirthschaftlich-statistischen Bureaus, Berlynas, 1879 (vok.) Tikintieji iki 1853 m. priklausė Kusų evangelikų liuteronų parapijai, 1853–1903 m. – Rautenberkio, nuo 1903 m. – Šorelių parapijai. 1893 m. netoli dvaro nutiestas Tilžės–Stalupėnų geležinkelis.

1928 m. Birkenfeldės dvaro apygarda prijungta prie Stablaukių kaimo, naujoji kaimo bendruomenė pavadinta Birkenhofu.Amtsbezirk Schmilgen, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2020-04-30. Po Antrojo pasaulinio karo ar sovietmečiu išnyko.

 Gyventojai 

 Šaltiniai 

Kategorija:Pilkalnio apskrities gyvenvietės
Kategorija:Panaikintos Krasnoznamensko rajono gyvenvietės